
REPUBLIKA HRVATSKA
ZAGREBAČKA ŽUPANIJA
OPĆINA BISTRA
Općinski načelnik

KLASA: 230-01/23-01/19
URBROJ: 238-2-03-23-2
Bistra, 30.09.2023.

Na temelju članka 4. Pravilnika o financiranju programa javnih potreba u kulturi Općine Bistra (KLASA: 022-01/23-01/48, URBROJ: 238-2-03-23-01 od 25.09.2023.) (u nastavku teksta: Pravilnik), te Plana proračuna za 2023. godinu i projekcija proračuna za 2024. i 2025. godinu Općinski načelnik, 30. rujna 2023. godine objavljuje

J a v n i	p o z i v
za predlaganje programa javnih potreba u kulturi Općine Bistra za 2024. godinu


1. PREDMET JAVNOG POZIVA

Predmet ovog Javnog poziva (u daljnjem tekstu: Javni poziv) je prikupljanje pisanih prijedloga programa / projekata svih korisnika Proračuna Općine Bistra iz područja kulture, za koje se sredstva osiguravaju u Proračunu Općine Bistra, a koje su od interesa za Općinu Bistra. U Projekcijama Programa javnih potreba u kulturi Općine Bistra za 2024. godinu, a sukladno Zakonu o kulturnim vijećima i financiranju javnih potreba u kulturi („Narodne novine“, br. 83/22) te Pravilniku o financiranju programa javnih potreba u kulturi Općine Bistra („KLASA: URBROJ:) sufinancirat će se programi i projekti sljedećih područja:

1. manifestacije udruga u kulturi
2. manifestacije likovne djelatnosti, kazališne, muzejsko-galerijske, nakladničke, knjižničarske, glazbeno-multimedijalne i arhivske djelatnosti
3. manifestacije koji promiču kulturu mladih
4. međunarodne kulturne suradnje
5. kulturno-umjetnički amaterizam
6. zaštite i očuvanja kulturne baštine
1

2. OPĆI CILJ JAVNOG POZIVA

1. Institucionalno osnažiti udruge u području kulture te potaknuti njihove programe, projekte i aktivnosti
2. Poticanje raznovrsnosti i kvalitete kulturne ponude na području Općine Bistra
3. Poticanje ravnomjernog razvoja kulturnih djelatnosti i ponude kulturnih programa na području Općine Bistra
4. Očuvanje kulturne baštine Općine Bistra
5. Poticanje daljnjeg razvoja kapaciteta udruga u kulturi s područja Općine Bistra


3. UKUPNA SREDSTVA ZA FINANCIRANJE/SUFINANCIRANJE

Ukupno planirana vrijednost Javnog poziva je 27.000,00 eura (1 EUR = 7,53450 HRK).
Za prijavitelje iz članka 9. Pravilnika, financiraju se programi/projekti od najnižeg iznosa od 250,00 eura, do najvišeg iznosa od 16.000,00 eura.
Neće se sufinancirati redovita djelatnost udrugama koje nemaju programa/projekta osim Kulturno umjetničkom društvu.
Prijavitelji mogu prijaviti najviše jedan (1) program/projekt.


4. PRIHVATLJIVI PRIJAVITELJI
Pravo podnošenja prijave po ovom Pozivu imaju:
- udruge i druge organizacije civilnog društva koje su se svojim statutima opredijelile za obavljanje djelatnosti u kulturi, čija temeljna svrha nije stjecanje dobiti (neprofitne organizacije) te koje svojim djelovanjem promiču uvjerenja i ciljeve koji nisu u suprotnosti s Ustavom i zakonom.


5. UVJETI KOJE MORA ISPUNJAVATI PRIJAVITELJ
U skladu s uvjetima iz Javnog poziva, sredstva za prijavljene programe mogu ostvariti prijavitelji koji

· su upisani u Registar udruga i čija temeljna svrha nije stjecanje dobiti,
· su se svojim statusom opredijelili za obavljanje djelatnosti i aktivnosti koje su predmet financiranja i kojima promiču uvjerenja i ciljeve koji nisu u suprotnosti s Ustavom i zakonom;
· program/projekt/, koji prijave na Javni poziv bude ocijenjen kao značajan (kvaliteta, inovativan i koristan) za razvoj civilnog društva i zadovoljenje javnih potreba Općine Bistra definiranih razvojnim i strateškim dokumentima, godišnjim programima javnih potreba, odnosno uvjetima javnog poziva;
· su uredno ispunili sve obveze iz prethodno sklopljenog ugovora o financiranju iz proračuna Općine Bistra za 2023. godinu, uključujući i dostavu izvješća o namjenskom korištenju sredstava, što će se provjeravati prilikom sklapanja Ugovora o sufinanciranju;
· nemaju dugovanja s osnove plaćanja doprinosa za mirovinsko i zdravstveno osiguranje i plaćanje poreza te drugih davanja prema državnom proračunu;
· da se protiv korisnika, odnosno osobe ovlaštene za zastupanje i voditelja programa/projekta ne vodi kazneni postupak i nije pravomoćno osuđen za prekršaje ili kaznena djela definirana Uredbom;
· imaju zadovoljavajuće organizacijske kapacitete i ljudske resurse za provedbu programa ili projekata, programa javnih potreba, javnih ovlasti;
· općim aktom imaju uspostavljen model dobrog financijskog upravljanja i kontrola te način sprečavanja sukoba interesa pri raspolaganju javnim sredstvima.


6. PRIJAVE KOJE SE NEĆE RAZMATRATI
Pravo na podnošenje prijave na Poziv nema dosadašnji korisnik koji nije ispunio svoje obveze prema Općini Bistra u skladu s ugovorom o korištenju sredstava za provedbu Programa javnih potreba u kulturi Općine Bistra, u prethodnoj kalendarskoj godini.

Prijedlozi koji ne budu pripremljeni s potpunim podacima, kao i prijedlozi koji se ne dostave u navedenom roku, neće se razmatrati niti uvrstiti u Program javnih potreba u kulturi Općine Bistra za 2024. godinu.


7. UPUTE ZA PRIJAVITELJE
Sastavni dio ovog Javnog poziva i njegov neizostavni dio čine Upute za prijavitelje.
Postupak ispravnosti kontrole pristiglih prijava, valorizacije i predlaganja provode Povjerenstva i Kulturno vijeće Općine Bistra.
O dodjeli i visini financijske potpore odlučuje načelnik na temelju prijedloga Kulturnog vijeća.

8. SADRŽAJ I NAČIN PRIJAVE NA JAVNI POZIV
Prijedlozi programa/projekata moraju biti prijavljeni na prijavnici opisa programa/projekta. Na prijavnici može biti naveden samo jedan program.
Ispunjene obrasce (prijavnice) potrebno je proslijediti do dana utvrđenog u pozivu, s odgovarajućom dokumentacijom:
-	prijavnica – opisni prijedlog programa/projekta sa detaljnim obrazloženjem 
· obrazac proračuna prijavljenog programa/projekta (obrazac)
· potpisana i ovjerena izjava o nepostojanju dvostrukog financiranja (Obrazac)
· potpisana izjava o partnerstvu, ako postoje partneri na projektu (Obrazac)
· Privola korisnika o davanju podataka (Obrazac)
· Obrazac Izjave o nekažnjavanju (Obrazac)

Prilozi:

· Potvrda Porezne uprave o nepostojanju duga po osnovi javnih davanja
· Preslika Izvatka iz registra
· Dokaz o sufinanciranju programa ili projekata od jedinica lokalne ili područne regionalne samouprave i nekih drugih izvora sufinanciranja (preslika odluke ili ugovora) – ako je primjenjivo
· Uvjerenje nadležnog suda da se protiv korisnika, odnosno osobe ovlaštene za zastupanje i voditelja programa/projekta ne vodi kazneni postupak i nije pravomoćno osuđen za prekršaje ili kaznena djela definirana Uredbom
· Financijska izvješća


9. NAČIN DOSTAVE PRIJAVE NA JAVNI POZIV I ADRESA

Ovjerene (pečatom i potpisom ovlaštene osobe) prijedloge programa, pripremljene u skladu s ovim POZIVOM i sukladno objavljenim UPUTAMA ZA PRIJAVITELJE dostavljaju se na mail adresu opcina-bistra@bistra.hr ili poštom, Prijavnica - opis programa dostavlja isključivo na obrascu ovjerenom od odgovorne osobe poštom ili osobno:

ZAGREBAČKA ŽUPANIJA
OPĆINA BISTRA
POZIV ZA PREDLAGANJE JAVNIH POTREBA U KULTURI OPĆINE BISTRA ZA 2024. GODINU
- ne otvarati -
Jedinstveni upravni odjel Općine Bistra
 Bistranska 98
10298 Bistra


10. ROK ZA PODNOŠENJE PRIJAVE

Poziv je otvoren za podnošenje prijava 30 dana od dana objave, počevši od dana
30. rujna 2023. zaključno s 30. listopadom 2023. godine

a objavit će se na mrežnim stranicama Općine Bistra.
S prijaviteljima čiji prijedlozi budu uvršteni u Program javnih potreba u kulturi Općine Bistra za 2024. godinu, sklopit će se Ugovor o korištenju sredstava javnih potreba u kulturi Općine Bistra za 2024. godinu.
Obrasci su usklađeni s Uredbom o kriterijima, mjerilima i postupcima financiranja i ugovaranja programa i projekata od interesa za opće dobro koje provode udruge ("Narodne novine" broj 26/15, 37/21) te čine sastavni dio ovog Poziva.

Sve potrebne informacije mogu se dobiti u Jedinstvenom upravnom odjelu Općine Bistra, putem maila: domagoj.ersek@bistra.hr

